Virat Kohli impressed by Hardik Pandya's confidence
పాండ్య మాట‌తో కోహ్లి సైలెంట్..!
న్యూజిలాండ్‌తో జరిగిన మూడో టీ20 మ్యాచ్‌లో చివరి ఓవర్ బౌలింగ్ చేసిన హార్దిక్ పాండ్య‌పై తాను పూర్తిగా నమ్మకం ఉంచినట్లు కెప్టెన్ విరాట్ కోహ్లి
TNN | Updated:
Nov 8, 2017, 05:03PM IST
న్యూజిలాండ్&zwnj;తో జరిగిన మూడో టీ20 మ్యాచ్&zwnj;లో చివరి ఓవర్ బౌలింగ్ చేసిన హార్దిక్ పాండ్య&zwnj;పై తాను పూర్తిగా నమ్మకం ఉంచినట్లు కెప్టెన్ విరాట్ కోహ్లి వెల్లడించాడు. తిరువనంతపురం వేదికగా మంగళవారం రాత్రి జరిగిన ఈ మ్యాచ్&zwnj;లో భారత్ 6 పరుగుల తేడాతో గెలుపొందిన విషయం తెలిసిందే. వర్షం కారణంగా మ్యాచ్&zwnj;ని 8 ఓవర్లకి కుదించగా.. తొలుత బ్యాటింగ్ చేసిన టీమిండియా 8 వికెట్ల నష్టానికి 67 పరుగులు చేసింది. అనంతరం ఛేదనలో కివీస్ 61/6కే పరిమితమైంది. ఆ జట్టు విజయానికి చివరి ఓవర్&zwnj;లో 19 పరుగులు అవసరం కాగా.. హార్దిక్ పాండ్య 12 పరుగులు మాత్రమే ఇచ్చి భారత్&zwnj;ని గెలిపించాడు. ఆఖరి ఓవర్&zwnj; రెండో బంతిని కివీస్ బ్యాట్స్&zwnj;మెన్ గ్రాండ్&zwnj;హోమ్ బౌలర్ పక్క నుంచి బౌండరీ కోసం హిట్ చేశాడు. అయితే.. సాహసోపేతంగా బంతిని నిలువరించేందుకు హార్దిక్ తన చేతిని అడ్డుగా పెట్టాడు. దీంతో బంతి తాకిడికి అతను కొద్దిసేపు నొప్పితో మైదానంలో విలవిలలాడిపోయాడు. జట్టు ఫిజియో ప్రాథమిక చేసిన అనంతరం తిరిగి బౌలింగ్&zwnj;ను హార్దిక్ కొనసాగించాడు.
&lsquo;హార్దిక్ పాండ్య&zwnj;పై మాకు నమ్మకం ఉంది. అతను ఆఫ్ కటర్స్ అద్భుతంగా వేస్తాడు. వర్షం కారణంగా పిచ్&zwnj; తీరులో మార్పు రావడం హార్దిక్&zwnj;కి అదనపు బలం అవుతుందనే ఉద్దేశంతో చివరి ఓవర్&zwnj; అవకాశం అతనికే ఇచ్చాం. కానీ.. రెండు బంతుల తర్వాత అతని చేతికి బంతి బలంగా తాకడంతో బౌలింగ్ కొనసాగడంపై అనుమానం నెలకొంది. అయితే.. తను బౌలింగ్ చేస్తానని.. ఎలాంటి ఆందోళన చెందవద్దంటూ హార్దిక్ నాతో అన్నాడు. బౌలర్&zwnj; నుంచి అలాంటి ధైర్యవంతమైన మాట కంటే జట్టు కెప్టెన్&zwnj;కి ఏం కావాలి..? అందుకే ఇక అతనికి ఏమీ చెప్పాల్సిన పనిలేదని నిర్ణయించుకున్నా&rsquo; అని కోహ్లి వివరించాడు.